“Barselona” Ispaniya Primerasining 22-turida o‘z maydonida asosiy raqiblaridan biri Madridning “Atletiko” klubini 2:1 hisobida yutdi. 10-daqiqada Koke madridliklarni hisobda oldinga olib chiqdi. Uchrashuvning 30-daqiqasida Lionel Messi hisobni tenglashtirdi. 38-daqiqada Luis Suares yana bir to‘p kiritdi. Tanaffusga chiqishga hushtak chalinishi arafasida “matraschilar” kamchilik bo‘lib qoldilar: Filipe Luis qizil qartochka oldi. 65-daqiqada mehmonlarning yana bir o‘yinchisi Diyego Godin maydonni barvaqt tark etdi, u ikkinchi sariq kartochka olib, o‘z jamoasini 9 kishi bo‘lib qolishiga sababchi bo‘ldi. “Barselona” shu g‘alabasi evaziga Ispaniya chempionatining yakka peshqadamiga aylandi: kataloniyaliklar 51 ochko to‘plagan holda yana bitta zaxira o‘yinga egalar. “Atletiko” esa 48 ochko bilan 2-o‘rinda bormoqda. Ispaniya Primerasi. 22-turBarselona – Atletiko M – 2:1Gollar: Koke, 10 (0:1); Messi, 30 (1:1); Suares, 38 (2:1).Chetlatish: Luis, 44; Godin, 65 (Atletiko)